Elements 既餐廳食過七八成，因為成日去完shopping 都會去醫醫肚。今日就試圓方少有既泰式餐廳。環境算高檔，坐落西九龍望向維港海景，但景觀限制於餐廳坐落唔夠高層。呢度落單有機會要用英文，對我黎講駕輕就熟啦。食物方面，我首先食左炸蝦餅，炸得都幾香，外皮炸得夠脆口，裡面蝦肉漲卜卜，用料新鮮堅有蝦味，有質素既蝦餅。另一特色食物係糯米釀雞翼，雞翼本身唔係好大隻，細過隻手掌，糯米同雞肉肉質分離，食落層次感分明，糯米唔會大舊既原因係唔會食到溜。喜歡這裡的食物用料新鮮，質素自然高。